open-index/open-wikipedia-markdown huggingface dataset:
Mary Robinette Kowal

**Mary Robinette Kowal** (s. 8. helmikuuta 1969 Raleigh, Pohjois-Carolina, Yhdysvallat) on yhdysvaltalainen tieteiskirjailija.

Kowal palkittiin parhaana uutena tieteiskirjailijana John W. Campbellin -palkinnolla 2008 ja hänen teoksensa ovat voittaneet lukuisia palkintoja. Hän on voittanut Hugo-palkinnon parhaasta novellista 2011 ja parhaasta pitkästä novellista 2014. Kowalin romaani, *The Calculating Stars* (2018), voitti Nebula-, Hugo- ja Locus-palkinnon.

Kowal on työskennellyt ammattimaisena nukketeatterin esiintyjänä, ja hän on toiminut Science Fiction and Fantasy Writers of America -järjestön puheenjohtajana.

## Teoksia
;Glamourist History 
# *Shades of Milk and Honey* (2010)
# *Glamour in Glass* (2012)
# *Without a Summer* (2013)
# *Valour and Vanity* (2014)
# *Of Noble Family* (2015)

;Lady Astronaut
# *The Calculating Stars* (2018)
# *The Fated Sky* (2018)
# *The Relentless Moon* (2020)

## Lähteet

## Aiheesta muualla
*
Akka Mahadevi

**Akka Mahadevi** tai **Mahadeviyakka** oli intialainen 1100-luvulla elänyt runoilija ja hindujen kunnioittama pyhimys.

Mahadevi syntyi nykyisen Intian Karnatakan osavaltion alueella. Hänestä kerrottujen legendojen mukaan hän syntyi lapsena uskonnolliseen hindulaiseen perheeseen ja halusi omistautua täysin Shivan palvontaan. Uskonnollisten pyrkimysten tielle asettui kuitenkin paikallinen kuningas, jonka kanssa Mahadevin oli pakko avioitua. Hän kuitenkin hylkäsi aviomiehensä ja tältä saamansa vaatteet. Tämän jälkeen Mahadevi aloitti askeettisen elämän laulaen ylistyslauluja todelliselle rakkaudelleen Shivalle. Hänen nimissään on 430 kirjoitettua runoa. 

Nykyaikana Mahadevi on merkittävä hahmo kannadan kielisessä kirjallisuudessa ja historiassa. Hän on myös intialaisten feministien suuresti kunnioittama hahmo, jota toisinaan luonnehditaan yhdeksi maan varhaisimmista feministeistä. 

## Lähteet
Mogens Pedersøn

**Mogens Pedersøn** (1585–1623) oli tanskalainen säveltäjä. Hän on maansa historian ensimmäinen säveltäjä, jolta on kyetty kokoamaan laaja määrä säilyneitä teoksia ja josta on kirjattu elämäkerrallisia tietoja. Hänen työnsä ovat myös varhaisimpia tanskalaissäveltäjien teoksia, jotka ovat olleet yksityiskohtaisen musiikkianalyysin kohteina. Pedersøn työskenteli Kristian IV:n hovikappelin varakapellimestarina.

Pedersøn lähetettiin vuonna 1599 vuoden opintomatkalle Venetsiaan seuranaan viisitoista vuotta vanhempi Melchior Borchgrevinck. Tanskalaisten opettajana Venetsiassa oli Giovanni Gabrieli. Vuonna 1605 Pedersøn lähti tämän kaupunkiin uudemman kerran, tällä kertaa neljän vuoden ajaksi. Vuonna 1608 ilmestyi hänen ensimmäinen teoksensa, 21:n viisiäänisen madrigaalin kokoelma.

Kaksi vuotta toisen Venetsiasta palaamisensa jälkeen Pedersøn suuntasi Englantiin, jossa häneltä on säilynyt kymmenen madrigaalin kopio vuodelta 1611. Varsinaista toista madrigaalikirjaa ei kuitenkaan joko tullut tai ole säilynyt. Pedersønin palattua jälleen Tanskaan hän toimi hovikappelin uudessa varakapellimestarin virassa vuodesta 1618 kuolemaansa saakka. Samaan aikaan kapellimestarina toimi Borchgrevinck. 

Pedersønin pääteos on *Pratum spirituale* -kokoelma (Kööpenhamina, 1620), joka sisältää 21 tanskalaista virttä viisiäänisissä versioissa, viisiosaisen messun, kolme latinankielistä motettia ja kuorosävellyksiä sekä tanskaksi että latinaksi. Kokoelma oli tarkoitettu ammattikuorojen käyttöön suurempiin kirkkoihin.

## Lähteet

## Aiheesta muualla
* IMSLP: Mogens Pedersøn: nuotteja
Fuchsia OS

**Fuchsia OS** on Googlen vuodesta 2016 alkaen kehittämä avoimen lähdekoodin käyttöjärjestelmä. Käyttöjärjestelmä perustuu Zircon-mikroytimeen, joka tunnettiin aiemmin nimellä Magenta, ja on suunniteltu skaalautumaan reaaliaikaisesta mobiili- ja työpöytäkäyttöön.

Toukokuussa 2017 Fuchsia OS oli saatavilla Armadillo-käyttöliittymällä. Käyttöjärjestelmää voitiin suorittaa Googlen omilla Pixelbookeilla, mutta myös joitakin Huawein laitteita on onnistuttu Googlen taholta käynnistämään. Joulukuussa 2018 Googlen kerrottiin lopettaneen Armadillo-käyttöliittymän kehittämisen.

Toukokuussa 2021 ensimmäinen kuluttajille suunnattu versio ("Fuchsia 1.0") julkaistiin ensimmäisen sukupolven Googlen Nest Hub -laitteisiin. Päivitys korvaa aiemman Cast OS -käyttöjärjestelmän. 

Fuchsia on erillinen Googlen Android- ja Chrome OS -käyttöjärjestelmistä.

## Lähteet
UNIX System V

**Unix System V** (**SysV**) on AT&T:n Bell Labsissa kehitetyn Unix-käyttöjärjestelmän vaikutusvaltaisin versio. System V:n julkaisi AT&T:n Computer Systems -osasto.

System V julkaistiin ensimmäisen kerran vuonna 1983, jonka System V Release 4 (SVr4) -versio julkaistiin vuonna 1989. System V oli kaupallinen Unix, joka seurasi System III:a (System IV ei nähnyt päivänvaloa AT&T:n ulkopuolella).

Julkaisu oli merkittävä pohja muille kaupallisille Unix-versioille: muun muassa Sun Microsystemsin SunOS siirtyi Berkeley Software Distribution (BSD) -perustasta System V -julkaisulle.

## Tekniikat
Käyttöjärjestelmässä esiteltiin useita myöhemmin merkittäviksi nousseita tekniikoista ja *[[de facto]]* -standardeista:
* System V Init – init
* System V ABI – ABI, Executable and Linkable Format (ELF)
* System V IPC – prosessien välinen kommunikaatio
* System V Interface Definition (SVID)

Muun muassa Linux Standard Base pyrkii yhteensopivuuteen System V ABI:n kanssa.

System V sisälsi BSD:n curses-kirjaston kanssa yhteensopivan toteutuksen mutta kehitti sitä eteenpäin.

Brian Russell kehitti vuonna 1988 DWARF-standardin debuggaustiedolle C-kielen kääntäjän ja *sdb*-debuggerin kanssa käyttöön. Unix System V Release 4 (SVR4) käyttämä versio 1 dokumentoitiin vuonna 1992. Muodolle on sen jälkeen tullut uusia versioita, sen käyttö on yleistynyt ja se on usein käytössä yhdessä ELF-muodon kanssa. Muoto on riippumaton objektitiedoston muodosta.

System V Release 3 (1986) sisälsi Berkeley socketsin kaltaisen rajapinnan Transport Layer Interface (TLI), josta kehitettiin X/Open Transport Interface (XTI).

## Lähteet

## Aiheesta muualla
* Unix - Frequently Asked Questions (6/7)
Nature Cat

**Nature Cat** on vuonna 2015 alkanut animoitu lastenohjelma.

## Lähtökohta
Sarja seuraa Frediä, talokissaa, jolla on unelma tutkia ulkona. Kun hänen perheensä lähtee päivälle, hän muuttuu Luontokissaksi, joka ei voi odottaa takapihan luontoretkiä. Fredillä on kuitenkin yksi ongelma: hänellä ei ole vaistoja luontoon. Hahmojen oppimiskokemusten kautta tämän sarjan tarkoituksena on rohkaista lapsia sitoutumaan ja kehittämään ymmärrystä luonnosta.

## Aiheesta muualla
* ''Nature Cat'' sivuilla
Rosh HaAyin

**Rosh HaAyin** () on kaupunki Israelin Keski-Israelin hallintoalueella. Kaupungin asukasluku oli vuoden 2018 lopussa 56&nbsp;344.

## Maantiede

Rosh HaAyin sijaitsee Israelin rannikkotasangon alueella noin viisi kilometriä Petah Tikvan kaupungista itään. Nimi Rosh HaAyin viittaa vapaasti käännettynä lähteen päähän, mikä taas on puolestaan viittaus lähellä virtaavaan Yarkonjokeen. Alueen lähteillä on suuri merkitys koko Israelin vesihuollon kannalta.

## Historia

Nykyisen kaupungin alue on tunnettu historiallisesti useilla eri nimillä. Hepreaksi paikan nimi oli *Aphkek* ja kreikaksi *Pegai* (*πηγαί*). Pronssikauden keskivaiheilta lähtien paikka oli tärkeä pysähdyspaikka Via Maris -kauppareitin varrella, joka yhdisti Egyptin Mesopotamiaan. Paikan lähistöllä on historiallisesti sijainnut myös useita eri tahojen puolustusvarustuksia.

Toisen maailmansodan aikana Palestiinaa mandaattialueenaan hallinneet britit rakensivat paikalle suuren sotilasleirin. Britit olivat rakennuttaneet alueelle myös useita pumppuasemia Jerusalemin vesihuoltoa varten. Sittemmin Israelin itsenäisyyssodan sytyttyä Israelin asevoimien joukot valtasivat paikan heinäkuussa 1948. Entinen brittien sotilasleiri muutettiin juutalaisten siirtolaisten käyttöön vuonna 1950. Aluksi siirtolaisia tuli etenkin Jemenistä. Vuonna 1951 paikasta tehtiin vakituinen asuinalue ja oma kuntansa vuonna 1953. Kaupungin aseman paikka sai vuonna 1994.

## Väestö
Rosh HaAyinin asukasluku oli vuoden 2018 lopussa 56&nbsp;344. Vastaava lukema oli 5&nbsp;880 vuonna 1950, 11&nbsp;600  vuonna 1970 ja 35&nbsp;200 vuonna 2002.

## Lähteet

## Aiheesta muualla
Be (Commonin albumi)

**Be** on yhdysvaltalaisen rap-muusikko Commonin kuudes studioalbumi, joka julkaistiin vuonna 2005. Albumi sijoittui Billboard 200 -listalla parhaimmillaan toiselle sijalle ja sai neljä Grammy-ehdokkuutta.

## Kappaleet

# 
# 
# 
# 
# 
# 
# 
# 
# 
# 
# 

## Arvosteluita

* Allmusic: 
* Soundi: 

## Lähteet
KooKoo Jäätaiturit

**KooKoo Jäätaiturit** (KKJT) on Pohjois-Kymen Liikuntayhdistyksen taitoluistelujaosto, joka perustettiin tammikuussa 2010. Jaosto toimi aiemmin nimellä Kouvolan Jäätaiturit (KouJT), mutta kaudesta 2016–2017 alkaen uusi nimi ja myös logo otettiin käyttöön. 
KKJT:ssä luistellaan harrastus- tai kilpailumielessä. Seurassa on tarjolla yksinluistelu-, muodostelmaluistelu- ja harrasteryhmiä.

Seura toimii Kouvolassa ja sen kotijäähalli on Lumon Areena. Treenejä pidetään Lumon Areenan lisäksi myös Kouvolan kolmessa muussa jäähallissa Inkeroisissa, Kuusankoskella ja Valkealassa. Jäätaitureihin kuuluu muutama sata luistelijaa. 

Harrastamisen tulee olla mielekästä, joten jokaisen luistelijan lähtökohdat ja tavoitteet otetaan KKJT:n valmennuksessa huomioon.

KooKoo Jäätaiturien lisäksi Kouvolassa toimii myös toinen taitoluisteluseura, Kouvolan taitoluistelu (KTL).

## Yksinluistelun ryhmät
**Kilparyhmät** 
* Kultaiset 
* Hopeiset 
* Pronssiset 

**Aluekilparyhmät** 
* Turkoosit
* Pinkit

**Kilpapuolen kehitysryhmät**
* Tinat 
* Messinkiset 

**Aluekilpapuolen kehitysryhmät** 
* Lilat

## Muodostelmaluistelun joukkueet
* Team Black Pearl  
* Team Crystal Pearl
* Team Pink Pearl
* Team White Pearl
* Team Silver Pearl
* Team Diamond Pearl
* Pikkuhelmet

## Harrasteryhmät
* Luistelukoulu 
* Harrasteryhmä
* Mustat (aikuisluistelu) 

## Lähteet
Ammunta kesäolympialaisissa 2020 – miesten trap

**Miesten kilpailu [[trap]]issa [[Kesäolympialaiset 2020|Tokion olympialaisissa 2020]]** käydään Asakan ampumaradalla 28. – 29. heinäkuuta. Kilpailuun osallistuu 29 urheilijaa.

## Karsinnat
Olympialaisiin pääsee 29 urheilijaa. Karsinnoissa ansaidut paikat eivät ole yksittäisten urheilijoiden, vaan paikat myönnetään maalle, joka nimeää kilpailijat. Isäntämaa Japanilla on yksi kiintiöpaikka. Yksi paikka jaetaan ISSF:n rankingin perusteella. Kaksi maata kutsutaan erillisellä kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sekä ISSF:n World Cup -turnauksissa vuonna 2019. Yhdestä maasta saa osallistua korkeintaan kaksi urheilijaa yhteen lajitapahtumaan.

### Olympiaturnaukseen päässeet maat

## Osallistuvat urheilijat
Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miesten trapissa tulos on 112 pistettä.

## Kilpailu
Kilpailu koostuu karsinnoista ja loppukilpailusta. Karsinnat koostuvat 125 kiekosta, jotka ammutaan viiden kierroksen aikana. Karsintojen aikana yhtä kiekkoa kohden saa ampua kaksi laukausta. Loppukilpailuun pääsee karsintojen kuusi parasta urheilijaa. Loppukilpailu alkaa viidellä viiden kiekon sarjalla. Tämän jälkeen viimeisenä oleva kilpailija putoaa pois seuraavilta kierroksilta. Tämän jälkeen kolmen seuraavan sarjan jälkeen viimeisenä oleva kilpailija putoaa. Jos kaksi urheilijaa on viimeisenä samalla tuloksella, ratkaistaan putoaja karsintojen tulosten perusteella. Kaksi viimeistä kilpailijaa ampuvat lopuksi kaksi sarjaa. Kilpailu ratkaistaa tasatilanteessa lisäsarjalla. Loppukilpailussa yhtä kiekkoa kohden on käytettävissä vain yksi laukaus.

### Karsinta-ammunnat

### Loppukilpailu

## Lähteet
Pat Murphy

**Pat Murphy** (s. 9. maaliskuuta 1955 Spokane, Washington, Yhdysvallat) on yhdysvaltalainen tieteis- ja fantasiakirjailija.

Murphyn teokset ovat voittaneet lukuisia palkintoja. Murphyn toinen romaani, *The Falling Woman* (1986), voitti parhaan romaanin Nebula-palkinnon ja hän on saanut muista töistään parhaan pitkän novellin Nebula-palkinnon, Philip K. Dick -palkinnon ja World Fantasy Awardin.

Murphy perusti 1991 yhdessä kirjailija Karen Joy Fowlerin kanssa James Tiptree Jr -palkinnon, jolla palkitaan vuosittain tieteis- ja fantasiakirjallisuutta, joka laajentaa ja kartoittaa käsitystä sukupuolesta.

## Lähteet
Teräskirjohapero

**Teräskirjohapero** (*Russula grisea*) on vihreänharmaa haperolaji. Lajin kuvasi ensimmäiseksi August Johann Georg Karl Batsch. Se on Suomessa elinvoimainen (LC).

## Lähteet
*Laji.fi: Teräskirjohapero (''Russula grisea'')
Aprikoosihapero

**Aprikoosihapero** (*Russula risigallina*) on pieni keltainen haperolaji. Sitä esiintyy Euroopassa. Suomessa aprikoosihapero on luokiteltu elinvoimaiseksi lajiksi ja sitä esiintyy eteläisessä Suomessa. Lajilla on myös kaksi muunnosta: *Russula risigallina var. ochracea* ja *Russula risigallina var. risigallina*, mutta niitä ei esiinny Suomessa. Laji tunnettiin ennen nimellä *Russula chamaeleontina*.

## Lähteet
* Laji.fi: Aprikoosihapero (''Russula risigallina'')

### Viitteet

## Aiheesta muualla
* Laji.fi: Aprikoosihapero (''Russula risigallina'')
* iNaturalist: Aprikoosihapero (''Russula risigallina'')
* UniProt: Taxonomy - ''Russula risigallina'' 
* National Center for Biotechnology Information (NCBI): ''Russula risigallina'' 
* Global Biodiversity Information Facility (GBIF): ''Russula risigallina''
Amakusa

**Amakusa** voi tarkoittaa:

*Amakusasaaret, Japanin saaristo Kyūshūn rannikolla
*Amakusa, Japanin kaupunki Amakusasaarilla Kumamoton prefektuurissa
*Amakusa, Japanin entinen maaseutukaupunki Kumamoton prefektuurissa
*Amakusan piirikunta, Japanin piirikunta Kumamoton prefektuurissa
*Amakusanmeri, merialue Amakusasaarten edustalla
*Amakusa Shirō, Shimabaran kapinan johtaja 1600-luvulla
**[[Amakusa (1943)|Amakusa]]*, keisarillisen Japanin laivaston Etorofu-luokan saattaja
Amakusa (Kumamoto)

**Amakusa** () on Japanin kaupunki Kumamoton prefektuurissa. Se käsittää valtaosan Kyūshūn rannikolla sijaitsevista Amakusasaarista ja rajautuu pohjoisessa Shimabaranlahteen, idässä Yatsushironmereen ja lännessä Amakusanmereen. Pinta-alaltaan kaupunki on prefektuurin suurin ja käsittää pääosin vuoristoisia metsäalueita – asutus on keskittynyt saarten rannikkoalueille. Amakusassa on 81&nbsp;589 asukasta (vuonna 2017) ja sen pinta-ala on 683,78 neliökilometriä.

Amakusan kaupunki muodostettiin vuonna 2006, kun kaksi kaupunkia, Hondo ja Ushibuka, sekä kahdeksan maaseutukaupunkia, Ariake, Goshoura, Kuratake, Sumoto, Shinwa, Itsuwa, Amakusa ja Kawaura, liitettiin yhteen. Merkittävin kaupunkikeskus on Hondo, joka ulottuu molemmille Amakusasaarten pääsaarista. Alue tunnetaan yhtenä Japanin 1500- ja 1600-lukujen kristityn kulttuurin (*[[kirishitan]]*) ydinalueista, jossa on säilynyt kristittyjen historiaa ja rakennusperintöä. Niistä Sakitsun kylä kirkkoineen on liitetty Unescon maailmanperintöluettelon kohteeseen ”Nagasakin alueen kätketyt kristinuskon sijaintipaikat”.

Amakusa on tunnettu kallioisista rannikkomaisemistaan. Merkittäviä elinkeinoja ovat turismi, sitrushedelmien ja kasvisten viljely, kalastus ja karjatalous. Amakusasta on tieyhteys Kyūshūlle ja lauttayhteyksiä esimerkiksi Kuchinotsun satamaan Shimabaran niemimaalla ja läheiselle Shishijiman saarelle. 

## Kuvia

Tiedosto:うしぶか公園からハイヤ大橋 20121004.jpg|Ushibukan silta
Tiedosto:Oe Catholic Church 20120916-01.jpg|Ōen katolinen kirkko


## Lähteet

## Aiheesta muualla

* Kaupungin internetsivut
Ammunta kesäolympialaisissa 2020 – sekajoukkueen ilmapistooli

**Sekajoukkueen ilmapistoolikilpailu [[Kesäolympialaiset 2020|Tokion olympialaisissa 2020]]** käydään Asakan ampumaradalla 27. heinäkuuta. 

## Karsinnat
Ainoa suora karsintamahdollisuus oli vuoden 2018 MM-kilpailut, joista pääsee kaksi joukkuetta. Jotta muut maat voivat saada parin joukkuekilpailuun, tulee maalla olla edustus sekä naisten että miesten ilmapistoolikilpailussa.

### Olympiaturnaukseen päässeet maat

## Osallistuvat urheilijat
Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miehissä tulos on 565 pistettä ja naisissa 550 pistettä.

## Kilpailu
Kilpailu koostuu kahdesta osasta. Karsintakierroksella kumpikin ampuja ampuu 40 laukausta. Yhden laukauksen maksimipisteet on 10. Loppukilpailuun pääsee viisi parasta joukkuetta. Loppukilpailu alkaa kuudella viiden laukauksen sarjalla, joista kumpikin joukkueenjäsen ampuu kolme sarjaa. Tämän jälkeen kumpikin joukkueenjäsen ampuu yksittäisen laukauksen. Kun kaikki on ampunut yhteensä 17 laukausta, viimeisenä oleva joukkue putoaa jatkosta. Tämän jälkeen aina kahden laukauksen jälkeen viimeisenä oleva joukkue putoaa jatkosta. Jos putoamassa on enemmän kuin yksi joukkue, ammutaan lisälaukauksia.

### Karsinta-ammunnat

### Loppukilpailu

## Lähteet
Ammunta kesäolympialaisissa 2020 – sekajoukkueen trap

**Sekajoukkueen trap [[Kesäolympialaiset 2020|Tokion olympialaisissa 2020]]** käydään Asakan ampumaradalla 31. heinäkuuta. 

## Karsinnat
Ainoa suora karsintamahdollisuus oli vuoden 2018 MM-kilpailut, joista pääsee kaksi joukkuetta. Jotta muut maat voivat saada parin joukkuekilpailuun, tulee maalla olla edustus sekä naisten että miesten ilmapistoolikilpailussa.

### Olympiaturnaukseen päässeet maat

## Osallistuvat urheilijat
Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miehissä tulos on 112 ja naisissa 92 pistettä.

## Kilpailu
Kilpailu koostuu kahdesta osasta. Karsintakierroksella kumpikin ampuja ampuu 75 kiekkoa. Karsinnoissa yhtä kiekkoa kohden saa käyttää kaksi laukausta. Loppukilpailuun pääsee karsintojen kuusi parasta joukkuetta. Loppukilpailussa maa saa itse valita ampumajärjestyksen. Kun jokainen joukkue on ampunut 25 kiekkoa, viimeisenä oleva joukkue putoaa pois kilpailusta. Tämän jälkeen aina viiden kiekon jälkeen viimeisenä oleva joukkue putoaa pois kilpailusta. Jos sijoilla 3.–6. kaksi joukkuetta on putoamassa, putoaa joukkue jolla on huonompi karsintatulos. Kulta- ja hopeamitalien tapauksissa tasatilanne ratkaistaan lisäkiekoilla. Loppukilpailussa yhtä kiekkoa kohden saa ampua vain yhden laukauksen.

### Karsinta-ammunnat

### Loppukilpailu

## Lähteet
3racha

**3Racha** (tyyliteltynä **3RACHA**, kor. 쓰리라차) on eteläkorealainen hiphop- ja musiikkituottaja-trio. Sen jäseniä ovat Bang Chan (CB97), Seo Chang-bin (SpearB) ja Han Ji-sung (J.one). Kaikki kolme ovat eteläkorealaisen Stray Kids -yhtyeen jäseniä, ja he toimivat yhtyeen musiikkituottajina. 3racha on tuottanut lähes kaikki Stray Kidsin kappaleet yhdessä JYP Entertainmentin kanssa.

## Jäsenet

## Historia
### 2017
3Racha perustettiin jo 2016 vuoden lopulla. 18. tammikuuta 2017, trio julkaisi ensimmäisen mixtapensa *J:/2017/mixtape* SoundCloud-palveluun, joka sisälsi seitsemän kappaletta. Ennen ensimmäisen EP:nsä *3Days* julkaisua, ilmoitettiin, että 3racha olisi osana JYP Entertainmentin tulevaa tosi-TV-sarjaa *Stray Kids*. Ohjelman aikana trio julkaisi erillisiä singlejä, ja ohjelman finaalipäivänä 20. joulukuuta 2017, he julkaisivat EP:n *Horizon*, joka sisälsi trion aikaisempia kappaleita.

### 2018

Tammikuussa 2018, 3Racha julkaisi singlen "Start Line", joka juhlisti ryhmän ensimmäistä vuosipäivää. Trio sanoitti ja sävelsi Stray Kidsin ennen debyyttiä julkaistun *[[Mixtape (EP)|Mixtape]]* EP:n. Kappaleet esitettiin *Stray Kids* -ohjelmassa. 3Racha sanoitti ja sävelsi myös Stray Kidsin debyytti-minialbumin ''I Am Not''. 

3Racha sanoitti ja sävelsi myös seuraavat kaksi EP:tä myöhemmin: *[[I Am Who (EP)|I Am Who]]* ja *[[I Am You (EP)|I Am You]]*.

### 2019
3Racha sanoitti ja sävelsi Stray Kidsin neljännen EP:n *[[Clé 1: Miroh (EP)|Clé 1: Miroh]]*, joka julkaistiin 25. maaliskuuta 2019. Trio sanoitti ja sävelsi myös Stray Kidsin ensimmäisen spesiaalialbumin *[[Clé 2: Yellow Wood (EP)|Clé 2: Yellow Wood]]*, joka julkaistiin kesäkuussa 2019.

Trio sanoitti Stray Kidsin viidennen EP:n *[[Clé: Levanter]]* joulukuussa 2019.

### 2020
3Racha julkaisi 18. tammikuuta "Carpe Diem" singlen juhlistaakseen kolmatta vuosipäiväänsä.

Trio sanoitti Stray Kidsin ensimmäisen kokomittaisen studioalbumin *[[Go生|GO生]],* joka julkaistiin 17. kesäkuuta.

### 2021
3racha tuotti ja sanoitti Stray Kidsin toisen studioalbumin *[[Noeasy]]*, joka julkaistiin 23. elokuuta.

## Diskografia

### Mixtapet

* *J:/2017/mixtape* (2017)
*# "Intro"
*# "Tik Tok"
*# "Runner's High"
*# "Don Quixote"
*# "은석이"
*# "Wow"
*# "Nxt 2 U"
* *3Days* (2017)
*# "쉿"
*# "작은 Dragon Three 마리"
*# "Peer Pressure"
*# "Small Things"
*# "+.-"
*# "국산 바나나"
*# "힘이 돼"
*# "If" (SpearB soolo)
*# "I see" (J.one soolo)
* *Horizon* (2018)
*# "Matryoshka"
*# "Hoodie Season"
*# "P.a.c.e."
*# "고장난 나침반"
*# "Placebo"
*# "Scene Stealers"
*# "Double Knot"
*# "For You"

### Singlet

* "Start Line" (2018)
* "Zone" (2018)
* "Carpe Diem" (2020)

### Poistetut kappaleet

* "The Dreamz"
* "Complain"
* "42"
* "₩1,000,000"
* "Cloud -9"
* "건들지마"
* "Bucket List"
* "그림자도 빛이 있어야 존재"
* "깨"
* "ID:a"
* "Subway Pt.II"
* "Cypher I"
* "지갑방"
* "Alchemistry"

## Lähteet
Matthew Carter

**Matthew Carter** (s. 1. lokakuuta 1937 Lontoo) on englantilainen kirjainmuotoilija. Carter kouluttautui Paul Rädischin johdolla kirjasinleikkaajaksi alankomaalaisessa Enschedén kirjasinvalimossa ja kirjapainossa. Carter vastasi 1960-luvun alussa Crosfieldin typografisesta suunnittelusta ja toimi Linotypen kirjainmuotoilijana vuosina 1965–1981, jolloin hän suunnitteli lukuisia kirjaintyyppejä.

Carter perusti Mike Parkerin kanssa fonttivalmistaja Bitstreamin vuonna 1981. Vuonna 1991 hän jätti yrityksen perustaakseen Cherie Conen kanssa Carter & Cone -yrityksen, joka myy hänen suunnittelemiaan kirjaintyyppejä. Carterin suunnittelemista kirjaintyypeistä tunnetuimpia ovat Microsoftille tehdyt Verdana ja Georgia. Ne on optimoitu näyttöpäätteille ja säilyvät luettavina myös pienellä pistekoolla.

Vuonna 1997 Carter sai Type Directors Clubin ansiomitalin työstään typografian saralla. 

## Matthew Carterin suunnittelemia kirjaintyyppejä
* Alisal 
* Amariya 
* Auriol (alun perin George Auriol) 
* Bell Centennial 
* Carter Sans 
* Cascade 
* Cascade Script 
* Charter BT 
* Cochin 
* Dutch 811 
* Freehand 471 
* Georgia 
* HWT Van Lanen 
* ITC Charter 
* ITC Galliard 
* Linotype Devanagari 
* Monticello 
* New Century Schoolbook 
* Olympian 
* Roundhand BT
* Shelley Script 
* Skia CC 
* Snell Roundhand 
* Tahoma 
* Verdana

## Lähteet
Propyylitiourasiili

**Propyylitiourasiili** (C7H10SN2O) on urasiilin johdannaisiin kuuluva heterosyklinen orgaaninen yhdiste. Yhdistettä käytetään lääketieteessä kilpirauhasen liikatoiminnan hoitoon. Propyylitiourasiili kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa propyylitiourasiili on valkoista kiteistä ainetta. Se liukenee hieman veteen ja hyvin etanoliin ja asetoniin. Yhdiste on hyvin heikko happo ja liukenee emäksisiin liuoksiin. Propyylitiourasiili estää kilpirauhasessa kilpirauhasperoksidaasientsyymin toimintaa, jolloin kilpirauhanen ei kykene muodostamaan tyroksiinia ja trijodityroniinia. Yhdiste inhiboi myös dejodinaasientsyymiä, joka aktivoi tyroksiinia muuntamalla sen trijodityroniiniksi. Propyylitiourasiilia käytetään kilpirauhasen liikatoiminnan ja tyreotoksikoosin hoidossa. 

## Haittavaikutukset
Propyylitiourasiili on myrkyllistä maksalle ja voi vahingoittaa maksaa. Muita vakavia haittavaikutuksia ovat vaskuliitti ja luuydinsuppressiosta aiheutuva agranulosytoosi eli eräiden valkosolujen vähäinen määrä veressä. Propyylitiourasiili saattaa aiheuttaa vauvoille epämuodostumia, mikäli sitä käytetään raskauden alkuvaiheessa.

## Valmistus
Propyylitiourasiilia muodostuu tuotteena etyyli-3-oksokaproaatin ja tiourean välisessä reaktiossa.
:

## Lähteet
Vallilan siirtolapuutarhamuseo

**Vallilan siirtolapuutarhamuseo** sijaitsee Helsingin Vallilanlaaksossa, Vallilan siirtolapuutarhan Mansikkapolulla. Se on siirtolapuutarhan ainoa alkuperäinen tyyppimökki vuodelta 1932, ja sen ovat suunnitelleet asemakaava-arkkitehti Birger Brunila ja arkkitehti Väinö Tuukkanen. Se oli alueen ainoa sallittu mökkityyppi 1930-luvulla.

Ajan mukaisesti kalustettu siirtolapuutarhamökki on yksi Suomen pienimmistä museoista, mutta 10 neliömetrin kokoisen mökin lisäksi museoon kuuluu myös piha-alue, joka on vuosina 2009–2010 palautettu 1930-luvun mallisuunnitelmia vastaavaan asuun. 

Palstan istutukset noudattavat kasvilajeja myöten puutarhakonsulentti Elisabeth Kochin alkuperäisiä Vallilan siirtolapuutarhalle tarkoitettuja istutussuunnitelmia. Vaikka 1930-luku oli pula-aikaa ja palstalla korostuu juuresten ja kasvisten hyötyviljely, oli koristekasveillakin merkittävä rooli viihtyisyyden lisääjinä.

Kesäsunnuntaisin yleisölle auki olevaa museomökkiä ylläpitää Vallilan siirtolapuutarhayhdistys, joka lunasti mökin museoksi vuonna 1977. Museon päätehtävä on nykyisin kertoa 1930-luvusta ja valottaa siirtolapuutarhan perustamiseen liittyviä yhteiskunnallisia ja aatteellisia virtauksia. 

Museon mökkielämään sekä puutarhan hoitoon ja muokkaukseen liittyvä esineistö on kerätty siirtolapuutarhan viljelijöiltä, ja esineistö on valokuvattu, numeroitu ja luetteloitu museoiden yleisten ohjeitten mukaan. Museorakennus on suojeltu. 

## Lähteet

## Aiheesta muualla
* Kuvia Vallilan siirtolapuutarhasta Helsinkikuvia.fi-palvelussa
Sleepaway Camp II: Unhappy Campers

**Sleepaway Camp II: Unhappy Campers** on yhdysvaltalainen kauhuelokuva, joka sai ensi-iltansa vuonna 1988. Se on jatko-osa elokuvalle *[[Kesäleiri (elokuva)|Kesäleiri]]*. Kyseessä on enemmänkin kauhukomedia kuin kauhuelokuva. Siinä Angela Bakeria näyttelee Pamela Springsteen, joka on Bruce Springsteenin sisko.

## Juoni
Viisi vuotta edellisen elokuvan jälkeen uudella kesäleirillä eräs tyttö kertoo nuotion ympärillä ystävilleen Angela Bakerin murhista, ja kesäleiriä ohjaava Angela tulee käskemään hänet takaisin mökeille. Kaksikko ajautuu riitaan, ja Angela tappaa tytön lyömällä häntä oksalla päähän ja leikkaamalla hänen kielensä irti. Seuraavana päivänä Angela palkitaan viikon ohjaajaksi. Myöhemmin nuoria alkaa taas kuolla ja tappajaksi paljastuu jälleen kerran Angela Baker.

## Näyttelijät
Red Before Black

**Red Before Black** on Cannibal Corpsen 14. studioalbumi, joka julkaistiin 3. marraskuuta 2017.

## Kappaleet
#
#
#
#
#
#
#
#
#
#
#
#

## Kokoonpano
* George ”Corpsegrinder” Fisher – laulu
* Pat O’Brien – kitara
* Rob Barrett – kitara
* Alex Webster – bassokitara
* Paul Mazurkiewicz – rummut

## Arvostelut
* Imperiumi: 
* Kaaoszine: 
* Metalliluola: 7+/10
* Soundi: 
## Lähteet

## Aiheesta muualla
* ''Red Before Black'' discogs.com-sivustolla
*
Rauta-aika (kirja)

**Rauta-aika. Suomimetallin historia 1988–2002** on Jone Nikulan kirjoittama, vuonna 2002 ilmestynyt kirja heavy metal -musiikin vaiheista. Kirjassa Nikula kertoo genren vaiheet varhaisesta speed metalista HIM-, Nightwish- ja Sonata Arctica -yhtyeiden kansainväliseen menestykseen.

## Lähteet
Fatickin alue

**Fatickin alue** () on hallintoalue Senegalin länsiosassa. Sen keskus on Fatickin kaupunki. Alueen pinta-ala on 6&nbsp;849 neliökilometriä. Vuoden 2023 väestönlaskennan mukaan siellä oli 906&nbsp;922 asukasta.

Alue käsittää 3,7 prosenttia Senegalin pinta-alasta. Se rajoittuu luoteessa Thièsin, pohjoisessa Diourbelin ja idässä Kaffrinen ja Kaolackin alueisiin, etelässä Gambiaan ja lännessä Atlantin valtamereen. Maaperä on suolapitoista ja rannikko kärsii eroosiosta. Vesistöjä ovat Sine, Saloum ja Gambia sivujokineen.

Ilmasto on sudanilais-sahelilainen, mutta siihen vaikuttaa myös Atlantin valtameri. Kuukausien keskilämpötilat ovat 21–24 astetta joulu-helmikuussa ja 35–42 astetta maalis-kesäkuussa. Vuotuinen sademäärä on 400–1000 millimetriä.

Alue on muodostettu vuonna 1984 entisestä Sine-Saloumin alueesta. Siihen kuuluvat Fatickin, Foundiougnen ja Gossasin departementit, yhdeksän arrondissementtia ja 40 kuntaa. Kaupunkiväestön osuus on 22,8 prosenttia. Asukkaiden enemmistö on sererejä. Lisäksi on wolofeja, fulbeja, mandinkoja ja bambaroita.

Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi, maissi ja lehmänpapu sekä myytäväksi kasvatettavat maapähkinä, seesami, vesimeloni, vihannekset ja hedelmät. Karjanhoito perustuu transhumanssiin ja kiinteään laiduntamiseen. Tuotantoeläimiä ovat naudat, lampaat, vuohet, siat, hevoset, aasit ja siipikarja. Kalastusta harjoitetaan etupäässä Saloumjoen suistossa. Muita elinkeinoja ovat käsityöammatit, pienimuotoinen kaupankäynti ja liikenne. Hyvin vähäinen teollisuus jalostaa kalaa ja maataloustuotteita sekä valmistaa suolaa. Matkailijoita houkuttelee muun muassa Saloumjoen suiston kansallispuisto.

## Lähteet

## Aiheesta muualla
Blackacidevil

**Blackacidevil** on Danzigin viides studioalbumi, ja se julkaistiin vuonna 1996. 

## Kappaleet
# 
# 
# 
# 
# 
# 
# 
# 
# 
# 

## Jäsenet
* Glenn Danzig – laulu, basso, kitara, kosketinsoittimet
* Joey Castillo – rummut
* Joseph Bishara – kosketinsoittimet
* Jerry Cantrell – kitara
* Mark Chaussee – kitara
* Josh Lazie – basso

## Lähteet

## Aiheesta muualla
* Blackacidevil discogs.comissa 
*
Kevin Cheveldayoff

**Kevin Chevaldayoff** (s. 4. helmikuuta 1970) on entinen jääkiekkoilija ja nykyinen NHL-seura Winnipeg Jetsin General Manager. Hän aloitti Jetsissä kesällä 2011 seuran siirryttyä Winnipegiin ja vaihdettua nimensä Jetsiksi. Vuotta aiemmin hän oli voittanut Stanley Cupin Chicago Blackhawksissa GM Stan Bowmanin apulaisena. New York Islanders varasi hänet ensimmäisellä kierroksella vuoden 1988 varaustilaisuudessa, mutta pelaajaura päättyi polvivammaan ilman NHL-otteluita.

## Lähteet
Bägillinen Bägereitä

**Bägillinen Bägereitä** on vuonna 2019 julkaistu Konsta Saajannon albumi HurHur-taiteilijanimellä. Albumi sisältää humoristisia kappaleita, joista suurin osa on uudelleenversioitu aiemmin YouTubessa julkaistuista musiikkivideoista.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Vain elämää (10. tuotantokausi)

**''[[Vain elämää (televisiosarja)|Vain elämää]]'' -sarjan kymmenes tuotantokausi** esitettiin Nelosella syksyllä 2019. Sen kuvaukset alkoivat Hirvensalmen Satulinnassa 4. kesäkuuta 2019. Kausi on sarjan historian toinen all stars -kausi, jossa kaikki artistit ovat osallistuneet ohjelman aiemmille kausille (ensimmäinen oli 7. tuotantokausi).

Toisin kuin aiempina vuosina, jolloin kullakin kaudella on ollut seitsemän artistia, kymmenennellä kaudella artisteja oli kahdeksan. Kauden artistit olivat Antti Tuisku, Elastinen, Erin, Lauri Tähkä, Maija Vilkkumaa, Samu Haber, Vesala ja VilleGalle.

Kauden päätteeksi esitettiin kolme joulujaksoa, joissa kauden artistit (Samu Haberia lukuun ottamatta) versioivat tunnettuja joululauluja.

Kaudella esitetyt kappaleet julkaistiin singleinä kunkin jakson esityspäivänä. Lisäksi ne koottiin ensimmäinen ja toinen kattaus -albumeille, ja joulujaksojen laulut julkaistiin omalla *[[Vain elämää – joulu]]* -albumillaan. Kaikki kokoelmalevyt nousivat Suomen virallisen albumilistan kärkeen.

## Jaksot

1 Keskikatsojamäärä televisiossa jakson ensiesityspäivänä.

## Lähteet
Arao

**Arao** () on Japanin kaupunki Kyūshūn saarella Kumamoton prefektuurissa. Se sijaitsee prefektuurin luoteisosassa Ariakenmeren rannalla ja rajautuu pohjoisessa Fukuokan prefektuurin Ōmutan kaupunkiin, jonka kanssa se muodostaa yhtenäisen kaupunkialueen. Araossa on 52&nbsp;315 asukasta (elokuussa 2019) ja sen pinta-ala on 57,37 neliökilometriä.

Arao alkoi kehittyä voimakkaasti kaivoskaupunkina sen jälkeen, kun Miiken hiilikaivoksen Mandan kaivos avattiin sinne vuonna 1897. Toisen maailmansodan aikana ja sodan jälkeen sinne sijoittui myös muun muassa kemianteollisuutta. Silloiselle Araon maaseutukaupungille myönnettiin kaupunkioikeudet vuonna 1942, kun siihen liitettiin neljä muuta kuntaa. Myöhemmin kaupungin hiilikaivokset on suljettu. Miiken kaivos lisättiin vuonna 2015 Unescon maailmanperintöluetteloon osana kohdetta ”Meiji-kauden Japanin teollisen vallankumouksen sijaintipaikat: rauta ja teräs, laivanrakennus ja kivihiili”. Kaupungin muita elinkeinoja ovat vanhastaan olleet omenapäärynöiden (*nashi*) ja mikan-mandariinien viljely. Kaupungissa toimii myös Greenland-huvipuisto.

Araota palvelee JR Kyūshūn Kagoshima-päälinja.

## Lähteet

## Aiheesta muualla

* Kaupungin internetsivut
Pelon laakso

**Pelon laakso** (*The Valley of Fear*) on  viimeinen neljästä Sir Arthur Conan Doylen kirjoittamasta pitkästä Shelock Holmes -romaanista. Ajallisesti se sijoittuu ennen *[[Viimeinen tapaus|Viimeisessä tapauksessa]]* kerrottuja tapahtumia. Doylen romaani perustui löyhästi Molly Maguires -nimellä tunnetun salaliiton tapaukseen, jossa kaivosmiehet turvautuivat terrorismiin taistellessaan oikeuksiensa puolesta. Pelon laaksoa on sanottu ensimmäiseksi kovaksikeitetyksi rikosromaaniksi, sillä Holmes-romaaniksi se sisältää poikkeuksellisen paljon suorasukaista väkivaltaa. Teos on aiemmin ilmestynyt suomeksi vain kerran Timo Tuuran suomentamana nimellä *Kauhun laakso* vuonna 1915. Reijo Valta kävi Timo Tuuran käännöksen läpi ja julkaisi siitä 2017 uuden korjatun nykyaikaisemman version. Uuteen suomennokseen Valta kirjoitti myös jälkisanat.

## Kirjan juoni

Sherlock Holmes saa sisäpiirin agentiltaan salatun viestin, joka hänen onnistuu purkaa yhdessä tohtori Watsonin kanssa. He saavat selville, että Birlstonessa asuva John Douglas -niminen mies on vaarassa. Holmes epäilee, että suunnitelmien takana on professori Moriarty, jota lain silmissä pidetään syyttömänä kaikkiin miehen suunnittelemiin rikoksiin. Scotland Yard kuitenkin ilmoittaa pian samana aamuna, että Douglas on jo murhattu, jolloin Holmesin syyttävä sormi osoittaa "Rikosten Napoleoniin" ja epäilee tällä olleen vaikutusta asiaan. Holmes, Watson ja Scotland Yardin etsivä matkustavat Sussexiin John Douglasin murhapaikalle, joka on vanha Birlstonen kartano.

Talon muut asukkaat esittävät itselleen alibin, jonka mukaan he ovat olleet murhayönä muualla, kun herra Douglasia on ammuttu aseella päähän. Poliisi spekuloi, että murhaajan on täytynyt paeta kartanoa ympäröivän vallihaudan kautta, mutta jos asia on näin, jää edelleen mysteeriksi, miten murhaaja saattoi kiertää poliisit kulkiessaan märissä vaatteissaan kaupungin läpi. Haastatellessaan talon väkeä Holmes kuulee, miten "salainen järjestö" oli vainonnut Douglasia, ja miten Douglas oli ennen kuolemaansa maininnut paikan nimeltä Pelon laakso. John Douglas oli asunut aiemmin Amerikassa, mutta oli yllättäen muuttanut sieltä pois ja asettunut sitten asumaan Sussexiin.

Tapahtumien tausta on Yhdysvaltain Chicagossa, missä John Douglas - oikealta nimeltään  Birdy Edwards - työskenteli  yhtenä etsivätoimisto Pinkertonin agenttina. Birdy Edwards oli soluttautunut osaksi Vermissan laakson vaarallista rikollisjengiä, jonka vuoksi kyseistä seutua oli kutsuttu Pelon laaksoksi. Edwards oli onnistunut saattamaan jengin oikeuden eteen, mutta jotkut tuomituista olivat vapauduttuaan alkaneet vainota vasikkaa.

Holmes vakuuttuu siitä, että nimenomaan professori Moriarty on ilmiantanut Douglasia metsästäneille miehille tämän olinpaikan ja uuden henkilöllisyyden. Hän aikoo saada Moriartyn vielä kiinni ja upottaa tämän rikollisjärjestön, mutta huomauttaa Watsonille, että tavoitteen saavuttaminen vie aikaa.

## Lähteet

## Suomennos
*
Juuso Haarala

**Juuso Haarala** (s. 22. syyskuuta 1996) on suomalainen maastohiihtäjä, joka on edustanut Pohti Ski Teamia kaudesta 2019–2020 alkaen. Aiemmin hän edusti IF Minkeniä.

Haarala voitti hiihdon Suomen-mestaruuskilpailussa 2017 perinteisen hiihtotavan parisprintissä kultaa yhdessä Matias Strandvallin kanssa. Hän voitti viestin Suomen-mestaruuden 2024. Hän saavutti 10 kilometrin perinteisen hiihtotavan kilpailussa SM-pronssia 2025.

Haarala sijoittui nuorten MM-kilpailuissa parhaimmillaan 15:nneksi alle 23-vuotiaiden vapaan hiihtotavan sprintissä 2018 ja 30 kilometrin perinteisen hiihtotavan yhteislähtökilpailussa 2019. Maailmancupissa hän kilpaili ensimmäisen kerran Rukalla marraskuussa 2017, ja sai heti ensimmäiset maailmancupin pisteensä oltuaan perinteisen hiihtotavan sprintissä 29:s. Parhaimmillaan hän on sijoittunut 14:nneksi Rukan perinteisen sprintissä marraskuussa 2024.

## Lähteet
Rappiotaidetta – Suomiräpin tekijät

**Rappiotaidetta – Suomiräpin tekijät **on Palefacen eli Karri Miettisen toimittama, vuonna 2011 julkaistu kirja rap -musiikin vaiheista Suomessa. 

Kirjassa Paleface kertoo aluksi lyhyesti hiphopin historiasta ja keskittyy sen jälkeen suomiräpin historiaan ja ominaispiirteisiin. Kirja sisältää kotimaisen hip hopin historian lisäksi 30 kotimaisen artistin, muun muassa Asan, Steen1n, Laineen Kasperin, Mattipeen, Juhanin, Elastisen, Davon ja Cheekin esittelyn. 

Kirjassa on listattu suomiräpin teemoja. Sanoituksen aiheita käsittelevässä osassa listataan suomiräppiä aihepiireittäin, kappaleita on tehty muun muassa aiheista ”poliisi”, ”naiset”, ”raha ja sen puute” ja ”marihuana”. Teoksessa 92 säkeistöä suomenkielistä lyriikkaa. Lisäksi teoksessa on kirjassa esiteltyjen artistien itsensä valitsemat tärkeimmät julkaisut.

Kirjan yhteydessä julkaistiin kokoelma-albumi Rappiotaidetta - Suomiräpin vaippaikä.

## Lähteet
Marian kansakoulu

**Marian kansakoulu** oli koulu Pietarsaaressa. Nykyään rakennuksessa toimii Marjalan päiväkoti. Vuonna 1873 Otto A. Malm lahjoitti määrärahan koulurakennuksen rakentamiseksi. Koulu nimettiin Marian kansakouluksi Otto Malmin vaimon Maria Sophia Malmin mukaan, joka sai surmansa höyrylaiva Österbottenin tuhossa. Rakennuksen suunnitteli lääninarkkitehti Theodor Setterberg. Rakennuksessa oli tilat kolmelle luokkahuoneelle, juhla- ja voimistelusalille, veistosalille, kalusto- ja varastohuoneelle ja vahtimestarin asunnolle

Oppilasmäärän kasvun vuoksi vuonna 1892 lääninarkkitehti Väinö Reinius sai tehtäväkseen laatia kouluun laajennuspiirrustuksen. Molempiin päätyihin rakennettiin siipirakennukset.

## Lähteet
* Pekka Toivanen, Fjalar Finnäs, Kai Hoffman: *Pietarsaaren historia osa IV*. Pietarsaaren kaupunki, 2002
### Viitteet
Reino Luhtala

**Reino Matti Luhtala** (20. maaliskuuta 1917 Kittilä – 22. kesäkuuta 2005 Helsinki) oli opetusneuvos, joka toimi Suomen Liikemiesten Kauppaopiston rehtorina.

## Henkilöhistoria
Reino Luhtalan vanhemmat olivat konsulentti Matti Luhtala ja Anna Edith Sigrid Airisto  ja puoliso vuodesta 1944 käsityönopettaja Rauni Tellervo Puurunen. Luhtala tuli ylioppilaaksi 1936 ja valmistui ekonomiksi 1943 ja kauppatieteiden kandidaatiksi 1949. Hän oli Valtion lentokonetehtaan konttoripäällikkö 1943–1946 Kuorevedellä ja  Valtion ammuslataamon 1946–1951. Huhtamäki-yhtymän konttoripäällikkönä Luhtala toimi 1951–1954 ja talousjohtajana 1955–1956. Suomen Liikemiesten Kauppaopistossa Luhtala oli lehtori, yliopettaja, vararehtori ja sitten rehtori vuodesta 1969 vuoteen 1973, jolloin hän jäi eläkkeelle. Hänet tunnettiin myös opettajakouluttajana. Ansioistaan tietokirjailijana Luhtala sai Warelius-palkinnon vuonna 1991.

## Julkaisuja
* *Kirjanpitoa oppimaan: oppi- ja tehtäväkirja kirjanpidon perusteiden opiskelua varten*, 1961  
* *Kirjanpitoa oppimaan: harjoitustehtävien ratkaisut 1*, 1961
* *Kirjanpitoa oppimaan: harjoitustehtävien ratkaisut 2*, 1963
* *Lomakeharjoituksia: tehtäväkirja kauppaopin, kansalaistiedon ja ammattitalouden perusopetusta varten*, 1964
* *Kirjanpidon tositesarja: tositteisiin perustuva harjoitustehtävä kirjanpidon opiskelua varten. 2 [Osakeyhtiö]*, 1964
* *Kirjanpidon tositesarja: tositteisiin perustuva harjoitustehtävä kirjanpidon opiskelua varten 1 [Yksityisliike]*, 1965
* *Kirjanpitoa oppimaan: harjoitustehtävien ratkaisut 1*, 1966
* *Käytännön taloustieto: ammattitalouden oppikirja*, 1967
* *Kauppaoppilaitosten opettajain yhdistyksen opetusmenetelmäkurssin aineistoa*, 1968, toim. Matti Kujala, Reino Luhtala, Kaius Sulonen, Urho Valjakka (vastaava)
* *Kirjanpitoa 1, Johdatus laskentatoimeen*, 1970
* *Kirjanpitoa 2, Jatkoa laskentatoimeen*, 1972
* *Kirjanpitoa 3, Harjoitustehtäviä*, 1973, Reino Luhtala, Sampsa Kokkonen

## Lähteet
Kun Suomi-rock puri ja löi

**Kun Suomi-rock puri ja löi. Kapinarockin synty, nousu, vaino ja (t)uho.** on Mato Valtosen, Moog Konttisen ja Kjell Starkin kirjoittama, vuonna 2015 julkaistu kirja. 

Teoksessa kuvataan artistien rock-elämää ja ilmapiirin muutosta 1970-luvun Suomesta kohti vapaampaa maata. Kirja kertoo, mitä rock on idealistisena elämäntapana, mitä on järkyttäminen tai vanhat teemat kuten sananvapaus, laki ja rangaistukset. Kirjassa käydään läpi myös sitä, miten sensuuri vaikutti muusikoiden elämään levyhyllytysten ja esiintymiskieltojen myötä. Kirjoittajat ovat kertoneet halunneensa tehdä kirjan, jossa nekin yhtyeet, jotka eivät päässeet esiintymään televisioon tai radioon, muistettaisiin. Tekstin lisäksi kirjassa on valokuvia, lehtileikkeitä ja laulujen sanoituksia. 

Kirjan julkistamistilaisuus oli Tavastialla 15. syyskuuta vuonna 2015. Tapahtumassa esiintyi Sleepy Sleepers All Stars vierailevina artisteinaan muun muassa Pelle Miljoona, Tumppi Varonen, Kari Peitsamo, M. A. Numminen, Pedro Hietanen, Moog Konttinen ja Mato Valtonen. Tapahtuman tuotto käytettiin Elmun kautta rockin tukemiseksi.

## Lähteet
Väärälampi (Espoo)

**Väärälampi** on Uudellamaalla Espoon Lakiston kaupunginosassa, Takkulan ja Lakiston lähellä, sijaitseva järvi.

## Maantietoa
Väärälampi on 600 metriä pitkä, 120 metriä leveä, ja sen pinta-ala on 4,0 hehtaaria. Nimestään huolimatta lampi on pitkänomainen ja suora. Se sijaitsee kallioisella metsäalueella mäkien välisessä painanteessa, joka on pohjaltaan soistunutta metsää. Ympäristön mäet kohoavat noin 15 metriä järvenpinnan yläpuolelle. Lammessa ei ole kartan mukaan saaria, ja sen rantaviivan pituus on 1,2 kilometriä. Väärälampi on autio, mutta sinne johtaa Luukin ulkoilualueen polkuja. Myös Lakiston pellonreunasta tulee lammelle polku.

## Virkistysarvoja
Väärälampi on säilynyt erämaajärvenä varsin hyvin. Luukin ulkoilualueella on viitoitettu Luukin kartanolta alkava ”Seitsemän lammen kierros”, johon kuuluvat Väärälammen lisäksi Kaitalampi, Hepolampi, Käärlampi, Hauklampi, Mustalampi ja Halkolampi.

## Vesistösuhteet
Järvi sijaitsee Vantaanjoen vesistössä (vesistöaluetunnus 21)  Lepsämänjoen valuma-alueella (21.04), jonka Lakistonjoen valuma-alueeseen (21.044) järvi kuuluu. Laskistonjoki laskee Lepsämänjokeen, joka on Vantaanjoen sivujoki. Järven vedenpinnan korkeus on 65,7 metriä mpy. (N2000, ennen se oli myös 65,7 m (N60)).

## Lähteet

## Aiheesta muualla
*Retkipaikka.fi: Seitsemän lammen lenkki Luukissa
Mustalampi (Espoo, Lakisto)

**Mustalampi**, toiselta nimeltään **Mustlampi** (), on Uudellamaalla Espoossa Lakiston kaupunginosassa sijaitseva järvi.

Mustalampi on erittäin yleinen järven nimi. Espoossa on Lakiston Mustalammen ohella Röylän Mustalampi ja Nuuksion Mustalampi. Lakiston Mustalammesta käytetään myös ruotsinkielistä nimeä Mustlam. 

## Maantietoa
Mustalampi on 200 metriä pitkä, 150 metriä leveä, ja sen pinta-ala on 1,2 hehtaaria. Se on muodostunut kallioisen metsämaastoon mäkien väliseen soistuneeseen painaumaan. Siinä ei ole kartan mukaan saaria ja sen rantaviivan pituus on 500 metriä. Lampi on autio, vaikka siihen johtaa polut kolmelta suunnalta. Yksi tulee Skogbyn Rinnekodin suunnalta pohjoisesta ja kaksi muuta ovat viitoitettua Hauklammen ja Väärälammen välistä kävelypolkua.

## Virkistysarvoja
Luukin ulkoilualueella on viitoitettu Luukin kartanolta alkava ”Seitsemän lammen kierros”, johon kuuluvat Mustalammen lisäksi Kaitalampi, Hepolampi, Käärlampi, Hauklampi, Väärälampi ja Halkolampi.

## Vesistösuhteet
Järvi sijaitsee Vantaanjoen vesistössä (vesistöaluetunnus 21) Lepsämänjoen valuma-alueella (21.04), jonka Lakistonjoen valuma-alueeseen (21.044) järvi kuuluu. Lammella ei ole tulo- eikä laskuojia, joten voidaan vain arvailla, että ylimääräiset vedet valuisivat kohti Vääräjärveä ja siitä eteenpäin kohti Lakistonjokea. Arvelua tukee vuoden 1957 peruskartassa piirretty vastaavanlainen suomaata seuraava puro kohti Vääräjärveä ja sitten kohti ”Lakistenpuroa”. Järven vedenpinnan korkeus on 74,3 metriä mpy. (N2000, ennen se oli 73,6 m (N60)).

## Historiaa
Ensimmäinen karttamaininta lammesta on vuodelta 1775 muodossa Musta Lambi. Retkeilypolku näkyy ensimmäisen kerran vuoden 1972 peruskartassa.

## Lähteet

## Aiheesta muualla
*Retkipaikka.fi: Seitsemän lammen lenkki Luukissa
Don Sweeney

**Don Sweeney** (s. 17. elokuuta 1966) on kanadalainen entinen jääkiekkoilija. Hän pelasi vuosien 1988–2004 välillä yli 1100 NHL runkosarjaottelua Boston Bruinssissa ja Dallas Starsissa. Vuodesta 2006 saakka Sweeney työskenteli Bruinsin AHL-joukkueen henkilökunnassa. Toukokuusta 2015 saakka Sweeney on toiminut Bruinsin toimitusjohtajana. Joukkue eteni Sweeneyn johdossa vuoden 2019 pudotuspeleissä Stanley Cupin finaaliin, mutta hävisi St. Louis Bluesille.
Kurkijärvi (Espoo)

**Kurkijärvi** on vajaan viiden hehtaarin laajuinen järvi koillisessa Espoossa Lahnuksen ja Kalajärven kaupunginosien rajalla. Kurkijärvi on järvisyydeltään runsaan Pohjois-Espoon itäisimpiä vakavesiä. Sen naapurijärviä ovat lounaassa sijaitsevat Luukinjärvi ja Kalajärvi. Länsiluoteessa on Lahnuksen Myllyjärvi. Vantaan raja kulkee Kurkijärven koillispuolitse.

Kurkijärveä ympäröi verraten luonnontilainen ja ekologisesti monimuotoinen metsäalue. Metsä on kuusivaltaista kangasmetsää ja kalliomännikköä. Siellä täällä on vaatimattomia räme- ja korpipainanteita. Kurkijärven pohjoispuolella on avoluhta. Metsäalueella on eräitä uhanalaisia lajeja, kuten punakarakääpä, valkorihmakääpä ja mesipillikääpä. Linnustoa edustavat muun muassa pohjantikka, pyy ja tiltaltti.

## Vesistösuhteet
Kurkijärvi sijaitsee Suomenlahden rannikkoalueessa (vesistöaluetunnus 81), jonka Espoonjoen valuma-alueeseen (81.055) järvi kuuluu. Siihen laskee lännestä Hansijärven laskuoja ja sen oma laskuoja Herukkaoja () alkaa koillisrannasta. Herukkaoja on useita kilometriä pitkä puro, joka laskee Pikkujärveen. Järven vedenpinnan korkeus on 42,4 metriä mpy (N2000).

## Lähteet

## Aiheesta muualla
*Visitespoo.fi: Tremanskärrin luonnonsuojelualue 
*Suomen lintuatlas: Ruutu 669:337, Espoo Kurkijärvi
*Ilmatieteenlaitos: Sääennuste Kurkijärvi, Espoo
*Kurkijärvi, Uusimaa, Finland — Sunrise, Sunset, and Daylength
Horsfjärdenin räjähdys

**Horsfjärdenin räjähdys** oli Märsgarnin saaren sotasatamassa Tukholman saaristossa 17. syyskuuta 1941 tapahtunut tuhoisa räjähdys, jossa kolme Ruotsin merivoimien hävittäjälaivaa tuhoutui ja 33 merivoimien sotilasta sai surmansa. Märsgarnin saari sijaitsee Horsfjärdenin aukean vesialueen eli selän kaakkoispuolella. Tuhoutuneet alukset olivat *[[HMS Göteborg (1935)|HMS Göteborg]]*, *[[HMS Klas Horn]]* sekä *[[HMS Klas Uggla]]*.

Räjähdyksen syytä ei saatu selville. Rannikkolaivaston sotaoikeus piti sabotaasia mahdollisena, mutta asiasta ei ole varmuutta. Vain kolme päivää aiemmin oli Helsingissä tapahtunut Katajanokan räjähdys, jossa tuhoutui neljä saksalaista miinanraivaajaa miehistöineen. Ruotsin laivasto suojasi Itämerellä saksalaisten kauttakulkua sekä Ruotsin malmikuljetuksia Saksaan.

## Lähteet
Aso (Kumamoto)

**Aso** () on Japanin kaupunki Kyūshūn saarella Kumamoton prefektuurissa. Se sijaitsee sisämaassa prefektuurin koillisosassa Ōitan prefektuurin rajalla. Kaupunkiin kuuluu Aso-tulivuoren kalderan pohjoisosa, jossa loivapiirteistä Ason laaksoa ympäröivät tulivuoren kumpuilevat aluskukkulat. Kaldera kuuluu maailman suurimpiin. Suurin osa kaupungista kuuluu Aso-Kujūn kansallispuistoon. Asossa on 27&nbsp;018 asukasta (vuonna 2015) ja sen pinta-ala on 376,3 neliökilometriä.

Aso sai kaupunkioikeudet vuonna 2005, kun aiempaan Ason maaseutukaupunkiin liitettiin Ichinomiyan maaseutukaupunki ja Naminon kyläkunta. Ason seutu on suosittua matkailualuetta, jossa vieraili vuonna 2015 yli 15 miljoonaa henkeä. Tulivuoren ja alueen luonnon lisäksi merkittäviä nähtävyyksiä ovat kuuma lähde Aso-onsen ja Aso-jinjan pyhäkkö festivaaleineen. Lukuisista näköalapaikoista erityisesti näkymä Daikanbōvuorelta on kuuluisa.  

Asoa palvelee JR Kyūshūn Hōhi-päälinja.

## Kuvia

Tiedosto:Aso Jinja 06.JPG|Aso-jinjan pyhäkkö
Tiedosto:Aso-sta2.jpg|Ason rautatieasema
Tiedosto:Nakadake N-1 Crater 20120904 - panoramio.jpg|Nakadaken kraatteri


## Lähteet

## Aiheesta muualla

* Kaupungin internetsivut